rejauldu/bengali-wikipedia huggingface dataset:
হরমীত সিং বাঁধন (জন্ম ৭ সেপ্টেম্বর ১৯৯২) হলেন একজন ভারতীয়-মার্কিন ক্রিকেটারHarmeet Singh – ESPNcricinfo profile যিনি বর্তমানে সিয়াটল অরকাস এবং মার্কিন যুক্তরাষ্ট্র জাতীয় ক্রিকেট দলের হয়ে খেলেন। মেজর লিগ ক্রিকেট টুর্নামেন্টে খেলার জন্য যুক্তরাষ্ট্রে যাওয়ার আগে তিনি মুম্বাই এবং ত্রিপুরার হয়ে খেলেছিলেন। পরবর্তীকালে তিনি বসবাসের মাধ্যমে মার্কিন যুক্তরাষ্ট্র জাতীয় ক্রিকেট দলের জন্য যোগ্যতা অর্জন করেন এবং ২০২৪ সালে মার্কিন যুক্তরাষ্ট্রের হয়ে তার টি-টোয়েন্টি আন্তর্জাতিক অভিষেক হয়।   ঘরোয়া কর্মজীবন  ২০১২ সালের আইসিসি অনূর্ধ্ব-১৯ ক্রিকেট বিশ্বকাপে তিনি ভারতীয় অনূর্ধ্ব-১৯ ক্রিকেট দলের অংশ ছিলেন।ICC Under-19 World Cup 2012 / India squad তিনি একজন বাঁ-হাতি অর্থোডক্স স্পিন বোলার যিনি ২০১৩ সালের ইন্ডিয়ান প্রিমিয়ার লিগের সময় রাজস্থান রয়্যালস দলের সদস্য ছিলেন।  তিনি ২০১৮-১৯ বিজয় হাজারে ট্রফিতে ত্রিপুরার হয়ে ৮ ম্যাচে ১৩টি ডিসমিসাল সহ শীর্ষস্থানীয় উইকেট শিকারী ছিলেন। আগস্ট ২০২১-এ তিনি সিয়াটলে চলে যান যেখানে তিনি মাইনর লিগ ক্রিকেটে সিয়াটল থান্ডারবোল্টসের অধিনায়কত্ব করেন। সিয়াটল অরকাস কর্তৃক এমএলসি ড্রাফ্টে সামগ্রিকভাবে সিংকে প্রথম নির্বাচিত করা হয়। তিনি এমএলসি-তে দলে ড্রাফ্ট করা প্রথম খেলোয়াড় এবং মেজর লিগ ক্রিকেটের ইতিহাসে প্রথম ঘরোয়া খেলোয়াড় হিসেবে নির্বাচিত হন।   আন্তর্জাতিক কর্মজীবন  ২০২৪ সালের মার্চ মাসে, কানাডার বিরুদ্ধে তাদের টি২০ আন্তর্জাতিক (টি২০আই) সিরিজের জন্য তাকে মার্কিন যুক্তরাষ্ট্রের স্কোয়াডে রাখা হয়েছিল। ২০২৪ সালের ৭ এপ্রিল কানাডার বিপক্ষে মার্কিন যুক্তরাষ্ট্রের হয়ে তার টি-টোয়েন্টি অভিষেক হয়।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:মুম্বইয়ের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ত্রিপুরার ক্রিকেটার বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:মার্কিন ক্রিকেটার বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার বিষয়শ্রেণী:মার্কিন যুক্তরাষ্ট্রের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মুম্বই থেকে আগত ক্রিকেটার
thumb|right|একজন ভারতীয় যন্ত্রশিল্পী সন্তুর বাজাচ্ছেন। সন্তুর হল এক প্রকারের ভারতীয় তারযুক্ত বাদ্যযন্ত্র। সন্তুর জম্মু ও কাশ্মীরের দেশজ বাদ্যযন্ত্র হলেও এটি মূলত পার্শিয়া থেকে এসেছে।South Asia : The Indian Subcontinent. (Garland Encyclopedia of World Music, Volume 5). Routledge; Har/Com edition (November 1999).  প্রায় চার হাজার বছর আগে মেসোপটেমিয়ায় ব্যবহৃত এক ধরনের তারযুক্ত বাদ্যযন্ত্র থেকেই মূলত সন্তুরের উৎপত্তি হয়েছে বলে ধারণা করা হয়।  সন্তুর সাধারণত ট্রপিজিয়াম আকৃতির একটি বাদ্যযন্ত্র যেখানে প্রায় বাহাত্তরটি তার থাকে। একটি বিশেষ ধরনের ছোট হাতুড়ি দিয়ে তারের উপর আঘাত করলে সুর তৈরী হয়। সন্তুরে তারগুলো দুটি সারিতে সাজানো থাকে।  তথ্যসূত্র    	 	 	   বহিঃসংযোগ   আরও দেখুন   বিষয়শ্রেণী:সন্তুর বিষয়শ্রেণী:ভারতীয় বাদ্যযন্ত্র বিষয়শ্রেণী:পাকিস্তানি বাদ্যযন্ত্র
থাম্ব|একটি শিশুর  রোদে শুকানোর আগে সুইস চার্ড পাতা কাটার চিত্র, সুইজারল্যান্ড, ১৯১৭. ভার্ডিংকিন্ডার, " চুক্তিবদ্ধ শিশু ", Swiss grapple with history of forced child labor, Associated Press, retrieved 24/11/2011 বা " ইনডেনচার্ড শিশু শ্রমিক " Swiss 'contract children' speak out, BBC, retrieved 19/1/2012; and Gianna Virginia Weber: "Das ’Verdingkind‘: Eine terminologische Annäherung" ["The ‘Indentured Child Laborer‘: A Terminological Approach"], in: Markus Furrer, Kevin Heiniger, Thomas Huonker, Sabine Jenzer, Anne-Françoise Praz (eds.): Fürsorge und Zwang: Fremdplatzierungen in der Schweiz 1850-1980 (in German), Basel 2014 (Itinera 36), p. 249-258. ছিল সুইজারল্যান্ডের শিশু যাদেরকে তাদের পিতামাতার কাছ থেকে নিয়ে নেওয়া হয়েছিল, বেশিরভাগ সময়েই দারিদ্র্য বা নৈতিক কারণে (যেমন মা অবিবাহিত, খুব দরিদ্র, ইয়েনিশ বংশোদ্ভূত, ইত্যাদি)। এই শিশুরা, যারা এখন প্রাপ্তবয়স্ক, তাদের অনেকেই এখন এগিয়ে এসে বলেছে যে তাদের নতুন পরিবার তাদের সাথে চরমভাবে দুর্ব্যবহার করেছিলো, অবহেলা, মারধর এবং অন্যান্য শারীরিক ও মানসিক নির্যাতনেরও শিকার হয়েছে তারা। ভার্ডিংকিন্ডার স্কিম ১৯৬০ সাল পর্যন্ত সুইজারল্যান্ডে প্রচলিত ছিল।  Marco Leuenberger & Loretta Seglias (eds.): "Versorgt und vergessen. Ehemalige Verdingkinder erzählen (in German), Rotpunktverlag, Zurich; and Lotty Wohlwend & Arthur Honegger: "Gestohlene Seelen: Verdingkinder in der Schweiz (in German), Huber, Bern.  তথ্যসূত্র  বিষয়শ্রেণী:শিশুশ্রম বিষয়শ্রেণী:সুইজারল্যান্ডীয় সমাজ বিষয়শ্রেণী:সুইজারল্যান্ডে শিশুশ্রম
দ্য লাইন সৌদি আরবের তাবুক প্রদেশের নিওমে অবস্থিত নির্মাণাধীন, যানবাহনবিহীন, শূন্য কার্বন নিঃসরণকারী একটি রৈখিক আকৃতির স্মার্ট শহর। ১৭০ কিলোমিটার (১১০ মেইল) দৈর্ঘ্যের শহরটি সৌদি আরবের সৌদি আরবের ভিশন ২০৩০-এর লক্ষ্যে নির্মিত হচ্ছে। সৌদি সরকারের দাবি মতে, প্রকল্পটি সম্পন্ন হলে এটি প্রায় ৪ লক্ষ ৬০ হাজার নতুন কর্মসংস্থান সৃষ্টি করবে। পাশাপাশি এটি দেশটির জিডিপিতে আনুমানিক $৪৮ বিলিয়ন যোগ করবে বলে ধারণা করা হচ্ছে। এটি নিওম শহরের $৫০০ বিলিয়ন প্রকল্পের সর্বপ্রথম সম্পাদিত কাজ হতে যাচ্ছে। পরিকল্পনা অনুযায়ী এই শহরের মোট জনসংখ্যা হবে ৯০ লক্ষ, যা সৌদি আরবের মোট জনসংখ্যার (৩.৫ কোটি) ২৫%। ২০২২ সালের অক্টোবর মাস থেকে পুরো প্রকল্পের দৈর্ঘ্য বরাবর খনন কাজ আরম্ভ হয়েছে।  দ্য লাইন-এর কাজ শুরু হওয়ার পর থেকে এটি বিভিন্ন ধরনের সমালোচনার সম্মুখীন হচ্ছে। পরিবেশ বাদীদের মতে, এটি বাস্তবায়িত হলে তা এর আশেপাশের প্রাকৃতিক পরিবেশের উপরে বিরুপ প্রভাব ফেলবে।   তথ্যসূত্র   বিষয়শ্রেণী:পরিকল্পিত শহর বিষয়শ্রেণী:২০২১-এ সৌদি আরবে প্রতিষ্ঠিত
জমিন উথকুলি () ভারতের তামিল নাড়ু রাজ্যের কৈম্বাটোর জেলার একটি পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জমিন উথকুলি এর জনসংখ্যা হল ১৪,৮৭১ জন। এর মধ্যে পুরুষ ৫০% এবং নারী ৫০%।  জমিন উথকুলি শহরের সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে জমিন উথকুলি এর সাক্ষরতার হার বেশি।  জমিন উথকুলি এর জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:কোয়েম্বাটুর জেলার শহর ও নগর
টেমপ্লেট ব্যক্তির জন্ম তারিখ ও তাঁর বয়স ফলাফল দিবে। এই ফর্মটি শুধুমাত্র জীবিত ব্যক্তির জন্য করা। মৃত ব্যক্তির জন্য,  ব্যবহার করুন।  ব্যবহার  {{জন্ম তারিখ ও বয়স|জন্মের বছর|জন্মের মাস|জন্মের দিন|অতিরিক্ত পরামিতি}}  টীকা  পরামিতি খালি রাখা হবে টেমপ্লেটটি ভেঙ্গে যাবে  অ-গ্রেগরীয় তারিখের সঙ্গে ব্যবহার করবেন না কারণ ফলাফলে hCard লুকানো তারিখ মিথ্যা আসবে।  যখন শুধুমাত্র একজন ব্যক্তির জন্ম ও/অথবা মৃত্যুর বছর জানা থাকবে, বা যদি গোপনীয়তার কারণে একজন ব্যক্তির জন্ম ও মৃত্যু পূর্ণ তারিখ দিতে না চান তাহলে, এর পরিবর্তে  এবং  ব্যবহার করুন।  ত্রুটি অনুসরণ ত্রুটিযুক্ত ব্যবহারগুলি :বিষয়শ্রেণী:বয়স ত্রুটি-এ খুঁজে পাওয়া যাবে।  উদাহরণ  {{জন্ম তারিখ ও বয়স|১৯৯৩|২|৪|df=yes}} যা ফলাফল দেয় ""  {{জন্ম তারিখ ও বয়স|১৯৯৩|২|৪|mf=yes}} যা ফলাফল দেয় ""  {{জন্ম তারিখ ও বয়স|১৯৯৩|২|৪}} যা ফলাফল দেয় ""   {{জন্ম তারিখ ও বয়স|১৯৯৩|২|২৪|df=yes}} যা ফলাফল দেয় ""  {{জন্ম তারিখ ও বয়স|১৯৯৩|২|২৪|mf=yes}} যা ফলাফল দেয় ""  {{জন্ম তারিখ ও বয়স|১৯৯৩|২|২৪}} যা ফলাফল দেয় "  "মাস প্রথমে" (mf) বিকল্প প্রদর্শন করার জন্য mf (মাস প্রথমে) উদ্দীষ্ট তারিখের বিন্যাস ইঙ্গিত করে। উপযুক্ত পরামিতি হিসেবে "y" বা "yes" দেয়া উচিত। উদা: mf=y।  উদাহরণ  {{জন্ম তারিখ ও বয়স|১৯৯৩|২|২৪|mf=yes}} যা প্রদর্শন করে ""।  আরও দেখুন  টেমপ্লেটডাটা  বিষয়শ্রেণী:তারিখ গণিত টেমপ্লেট
thumb|মাহিম হালুয়ার ছবি মাহিম হালুয়া বা বোম্বাই হালুয়া (কোন কোন সময় করাচি হালুয়াও বলা হয়) এক ধরনের ভারতীয় মিষ্টান্ন যা মুম্বাইয়ের শহরতলি মাহিমের নামানুসারে নামকরণ রাখা হয়েছে।  এ'ধরনের মানকরণের কারণ মূলত; মিষ্টান্ন বিক্রেতা "জোশী বুধাকাকা" যিনি প্রথম এই হালুয়া তৈরি করেন, তিনি একজন মাহিমের অধিবাসী ছিলেন। মুম্বাইয়ের বিখ্যাত খাদ্যসমূের মধ্যে মাহিম হালুয়া একটি বিশিষ্ট খাদ্য। এই হালুয়া তৈরিতে ঘি, কাজু, চিনি ইত্যাদি ব্যবহার করা হয়; এবং তৈরির পর বর্গাকারে কেটে পাতলা তেল-নিরোধী কাগজের মধ্যে পুরে রাখা হয়।   তথ্যসূত্র   বহিঃসংযোগ  বিষয়শ্রেণী:ভারতীয় মিষ্টান্ন বিষয়শ্রেণী:ভারতীয় কনফেকশনারি বিষয়শ্রেণী:মুম্বইয়ের সংস্কৃতি
২০১৭ ফিফা অনূর্ধ্ব-২০ বিশ্বকাপ হল ফিফার সদস্য দেশসমূহের অনূর্ধ্ব-২০ পুরুষ জাতীয় যুব দলসমূহের জন্য আয়োজিত ফিফা অনূর্ধ্ব-২০ বিশ্বকাপের ২১তম আসর। এবারের এই আন্তর্জাতিক ফুটবল প্রতিযোগিতাটি ২০১৭ সালের ২০ মে - ১১ জুন দক্ষিণ কোরিয়ায়  অনুষ্ঠিত হয়।  জাপান ও মেক্সিকোর পরে দক্ষিণ কোরিয়া তৃতীয় দেশ, যে ফিফার পুরুষদের সকল আন্তর্জাতিক প্রতিযোগিতার আয়োজন করেছে। এর পূর্বে দক্ষিণ কোরিয়া ২০০১ ফিফা কনফেডারেশন কাপ, ২০০২ ফিফা বিশ্বকাপ ও ২০০৭ ফিফা অনূর্ধ্ব-১৭ বিশ্বকাপের আয়োজন করেছিল।   স্বাগতিক নির্বাচন   যোগ্য দলসমূহ   কনফেডারেশন যোগ্যতা নির্ধারণ খেলা যোগ্য দলএএফসি (এশিয়া)স্বাগতিক জাতি২০১৬ এএফসি অনূর্ধ্ব-১৯ চ্যাম্পিয়নশিপসিএএফ (আফ্রিকা)2017 Africa U-20 Cup of Nations TBD TBD TBD TBDকনকাকাফ(মধ্য, উত্তর আমেরিকা ও ক্যারিবিয়ান)2017 CONCACAF U-20 Championship TBD TBD TBD TBDকনমেবল (দক্ষিণ আমেরিকা)2017 South American Youth Championship TBD TBD TBD TBDওএফসি (ওশেনিয়া)২০১৬ ওএফসি অনূর্ধ্ব-২০ চ্যাম্পিয়নশিপউয়েফা (ইউরোপ)২০১৬ উয়েফা ইউরোপিয়ান অনূর্ধ্ব-১৯ চ্যাম্পিয়নশিপ   1.  দলের অভিষেক হবে।    মাঠসমূহ   তথ্যসূত্র   বহিঃসংযোগ FIFA U-20 World Cup , FIFA.com  বিষয়শ্রেণী:ফিফা অনূর্ধ্ব-২০ বিশ্বকাপ বিষয়শ্রেণী:২০১৭ ফিফা অনূর্ধ্ব-২০ বিশ্বকাপ বিষয়শ্রেণী:২০১৭-এ ফুটবল বিষয়শ্রেণী:স্বাগতিক দক্ষিণ কোরিয়ায় আন্তর্জাতিক ফুটবল প্রতিযোগিতা বিষয়শ্রেণী:২০১৭-এ দক্ষিণ কোরিয়া বিষয়শ্রেণী:ফিফা অনূর্ধ্ব-২০ বিশ্বকাপের আসর
আর্যভট্ট ভারতের প্রথম কৃত্রিম উপগ্রহ। এটি প্রাচীন ভারতের বিশিষ্ট বিজ্ঞানী আর্যভট্টের নামাঙ্কিত। ১৯৭৫ খ্রিষ্টাব্দের ১৯ এপ্রিল তারিখে কাপুস্টিন ইয়ার থেকে কসমস-৩এম লঞ্চ ভেহিকলের মাধ্যমে তদানীন্তন সোভিয়েত ইউনিয়ন কর্তৃক উৎক্ষেপিত হয় এই যানটি। ভারতীয় মহাকাশ গবেষণা সংস্থা (ইসরো) মহাকাশ বিদ্যা সংক্রান্ত গবেষণার কাজ চালানোর জন্য এই উপগ্রহটি নির্মাণ করেন। ১৯৯২ খ্রিষ্টাব্দের ১১ ফেব্রুয়ারি পৃথিবীর বায়ুমণ্ডলে আর্যভট্ট পুনরায় প্রবেশ করে।isro তথ্যতীর্থ থাম্ব|ডান|1984 USSR stamp featuring Bhaskara-I, Bhaskara-II and Aryabhata satellites  তথ্যসূত্র    বহিঃসংযোগ   NASA HEASARC Page   আর্যভট্টের ছবি   Astronautix Page  India in Space Page  NSSDC Master Catalog Search   বিষয়শ্রেণী:ভারতের মহাকাশ কর্মসূচি বিষয়শ্রেণী:কৃত্রিম উপগ্রহ বিষয়শ্রেণী:১৯৭৫-এ ভারত বিষয়শ্রেণী:ভারতের কৃত্রিম উপগ্রহ
জেনিটাল হার্পিস বা যৌনাঙ্গের হার্পিস () হল যৌন সংক্রামক একটি রোগ। এই রোগ হার্পিস সিমপ্লেক্স ভাইরাস টাইপ-১ (HSV-1) ও বেশিরভাগ ক্ষেত্রে সিমপ্লেক্স ভাইরাস টাইপ-২ (HSV-2) সংক্রমণের ফলে হয়।  অধিকাংশ ক্ষেত্রে আক্রান্ত ব্যক্তি জানতেই পারে না যে সে HSV-2 বা HSV-1তে আক্রান্ত।   সংক্রমণ  যৌনাংগে HSV-2র বা HSV-1র  সংক্রমণ থাকা ব্যক্তির সাথে যৌনসংগম করলে এইরোগ সংক্রমণ হতে পারে। এই ক্ষেত্রে বাইরের থেকে উক্ত ব্যক্তির হার্পিস আছে এমন ধারণা করা সম্ভব হয় না এবং আক্রান্ত ব্যক্তিও তার রোগ সম্পর্কে জ্ঞাত না হতে পারে।  লক্ষণ ও উপসর্গ  thumb|জেনিটাল হার্পিস আক্রান্ত পুরুষ বেশিরভাগ ক্ষেত্রে আক্রান্ত ব্যক্তি জানতেই পারে না যে সে হার্পিস সিমপ্লেক্স ভাইরাসতে আক্রান্ত।   সাধারণত এই ভাইরাস দ্বারা সংক্রমিত হওয়ার দুসপ্তাহ পর শরীরের বাইরে এর প্রকাশ ঘটে। এর ঘাগুলি দুই থেকে চার সপ্তাহের ভিতর শরীরে ফুটে ওঠে। ঘাঁগুলি সাধারণত যৌনাঙ্গ বা মলদ্বারের কাছে একটা বা একাধিক গুটির মতো দেখা দেয়। প্রথমে এই গুটিগুলি দেখা দেওয়ার পরে এইগুলি ফেটে গিয়ে স্পর্শকাতর ঘা হয়ে যায়। এই ঘাগুলি ঠিক হতে ২ থেকে চার সপ্তাহ সময় লাগে। এর কয়েক সপ্তাহ কয়েক মাস পর গুটিগুলি পুনরায় দেখা দেয়। অবশ্য পরেরবার ঘাগুলি আগের বারের চেয়ে কম ভয়াবহ হয় এবং সময় মতো শুকায়। এই সংক্রমণ শরীরে অনির্দিষ্ট কাল পর্যন্ত থাকতে পারে। অবশ্য একবছরের ভিতর এই ঘার পরিমাণ ধীরে ধীরে কমতে আরম্ভ করে। এর অন্যান্য উপসর্গ গুলি হল — ফ্লুর মতো জ্বর, গ্রন্থি ফুলে ওঠা।  How the facts about Genital Herpes can help. By New Zealand Herpes Foundation. Retrieved June 2014  চিকিৎসা হার্পিস নিরাময়ের কোন চিকিৎসা নেই। কিন্তু প্রতিরোধের ঔষধ খেয়ে ঘাগুলি প্রতিরোধ করা ও কম দিন থাকার চিকিৎসা করা যায়। সংক্রমণ হওয়ার থেকে রক্ষা করা যায়।  প্রতিরোধ যেকোনো যৌন সংক্রমণ প্রতিরোধের উচিত উপায় হল — যৌন সম্পর্ক না করা অথবা সংক্রমণ প্রতিরোধী ব্যবস্থা গ্রহণের মাধ্যমে যৌন সংক্রামক রোগ না থাকা একজন ব্যক্তিকে যৌনসঙ্গী করে নেওয়া। তথ্যসূত্র  বিষয়শ্রেণী:যৌনবাহিত রোগ ও সংক্রমণ
অবরোধ-বাসিনী ভারতবর্ষের অগ্রণী নারীবাদী লেখিকা রোকেয়া সাখাওয়াত হোসেন রচিত একটি গ্রন্থ। বেগম রোকেয়ার অন্যতম শ্রেষ্ঠ সাহিত্যকীর্তি হিসেবে বিবেচিত গ্রন্থটি ১৯৩১ সালে প্রকাশিত হয়। এতে তৎকালীন ভারতবর্ষীয় নারীদের বিশেষ করে মুসলমান ঘরের নারীদের সমাজের অবরোধপ্রথার জন্য যে অসুবিধায় পড়তে হত তা বর্ণিত হয়েছে। মোট ৪৭ ঘটনাকে অনুগল্প আকারে লেখে বইটি তৈরি করা হয়েছে। ঘটনাগুলো সব বাস্তব জীবন থেকে নেওয়া। এ বইয়ের মাধ্যমে বেগম রোকেয়া গল্পাকারে পর্দা প্রথার দরুন নারীদের দুর্ভোগ সবার কাছে উপস্থাপন করেছেন।   গ্রন্থসমীক্ষা  আবদুল কাদির লিখেছেন, "তাঁর [রোকেয়ার] অবরোধ-বাসিনী গ্রন্থে ৪৭টি অবরোধ-সম্পর্কিত দুর্ঘটনার উপাদেয় কাহিনী আছে - অতুলনীয় শ্লেষ ও লিপিকুশলতার সঙ্গে তিনি সেগুলি বর্ণনা করিয়াছেন।"  আবদুল করিম নামে একজন লিখেছেন, "অবরোধ-বাসিনী লিখিয়া লেখিকা আমাদের সমাজের চিন্তা-ধারার আর একটা দিক খুলিয়া দিয়াছেন। অনেকে অনেক প্রকার ইতিহাস লিখিয়া যশস্বী হইয়াছেন; কিন্তু পাক-ভারতের অবরোধ-বাসিনীর লাঞ্ছনার ইতিহাস ইতিপূর্ব্বে আর কেহ লিখেন নাই।"   তথ্যসূত্র   বিষয়শ্রেণী:১৯৩১-এর বই বিষয়শ্রেণী:বেগম রোকেয়া
প্রধান বয়লার পরিদর্শকের কার্যালয় বাংলাদেশ সরকারের একটি নিয়ন্ত্রক সংস্থা যা বাংলাদেশের কারখানাগুলোর বাণিজ্যিক বয়লার পরিদর্শনের কাজ করে। ইঞ্জিনিয়ার মোহাম্মদ আবদুল মান্নান  কার্যালয়ের প্রধান পরিদর্শক, তিনি ২০১৫ সাল থেকে এই পদে দায়িত্ব পালন করছেন।   ইতিহাস  বয়লারের নিরাপদ চালনা নিশ্চিত করার লক্ষ্যে ভারতীয় উপমহাদেশে ১৯২৩ সালে বয়লার আইন এবং ১৯২৪ সালে কলকাতায় প্রধান বয়লার পরিদর্শকের কার্যালয় স্থাপন করা হয়। দেশ বিভাগের পর ১৯৪৭ সালে চট্টগ্রামে বয়লার অফিস স্থাপন করা হয় এবং পরবর্তীতে শেখ মুজিবুর রহমান শিল্প মন্ত্রণালয়ের মন্ত্রী হিসেবে দায়িত্ব পালনকালে তাঁর গৃহীত পরিকল্পনায় একটি আদেশের মাধ্যমে ১৯৫৭ সালের জুন মাসে ঢাকায় বয়লার অফিস স্থানান্তর করা হয়। বাংলাদেশ স্বাধীনের পর এটি বাংলাদেশের প্রধান বয়লার পরিদর্শকের কার্যালয়ে পরিনত হয়। ২০১৭ সালে, কার্যালয়ের অধীনে ছয়জন পরিদর্শক ছিলেন যারা বাংলাদেশের ৫ হাজার বয়লার পরিদর্শন করার দায়িত্ব পালন করেছিলেন। এটি শিল্প মন্ত্রণালয়ের অধীনে তবে শ্রম ও কর্মসংস্থান মন্ত্রণালয় (বাংলাদেশ) চায় যে বিভাগটি কারখানা ও স্থাপনা পরিদর্শন বিভাগের অধীনে স্থানান্তরিত করা হোক।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত সরকারি সংস্থা
নাদেজদা ইলিনা (, née , কোলেসনিকোভা; ২৪ জানুয়ারী ১৯৪৯ - ৭ ডিসেম্বর ২০১৩) একজন রুশ ক্রীড়াবিদ ছিলেন, যিনি প্রধানত ৪০০ মিটারে প্রতিদ্বন্দ্বিতা করেছিলেন।   ইলিনা মস্কোর ডায়নামোতে প্রশিক্ষণ নিয়েছেন। তিনি ১৯৭৬ সালের গ্রীষ্মকালীন অলিম্পিকে সোভিয়েত ইউনিয়নের হয়ে কানাডার মন্ট্রিলে ৪ x ৪০০ মিটার দৌড়ে প্রতিদ্বন্দ্বিতা করেছিলেন যেখানে তিনি তার সতীর্থ ইন্তা কিমোভিকা, লিউডমিলা আকসিওনোভা এবং নাটালিয়া সোকোলোভার সাথে ব্রোঞ্জপদক জিতেছিলেন। তিনি রুশ টেনিস তারকা নাদিয়া পেট্রোভার মা ছিলেন।  ডিসেম্বর ২০১৩ সালে একটি গাড়ি দুর্ঘটনায় মারা যান।    তথ্যসূত্র    বহিঃসংযোগ    ক্রীড়া রেফারেন্স  বিষয়শ্রেণী:অলিম্পিক নারী স্প্রিন্টার বিষয়শ্রেণী:অ্যাথলেটিক্সে (ট্র্যাক অ্যান্ড ফিল্ড) সাবেক বিশ্বরেকর্ডধারী বিষয়শ্রেণী:ইউরোপীয় অ্যাথলেটিকস চ্যাম্পিয়নশিপের পদক বিজয়ী বিষয়শ্রেণী:১৯৭৬ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৭৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী সোভিয়েত বিষয়শ্রেণী:সোভিয়েত ইউনিয়নের অলিম্পিক মল্লক্রীড়াবিদ বিষয়শ্রেণী:সোভিয়েত নারী স্প্রিন্টার বিষয়শ্রেণী:রুশ নারী স্প্রিন্টার বিষয়শ্রেণী:২০১৩-এ মৃত্যু বিষয়শ্রেণী:১৯৪৯-এ জন্ম
খোনি ভারতের মহারাষ্ট্র রাজ্যের থানে জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে খোনি শহরের জনসংখ্যা হল ২২,৬৮৭ জন। এর মধ্যে পুরুষ ৬৫% এবং নারী ৩৫%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে খোনি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
গ্লেনডন লিওনেল গিবস (; জন্ম: ২৭ ডিসেম্বর, ১৯২৫ - মৃত্যু: ২১ ফেব্রুয়ারি, ১৯৭৯) তৎকালীন ব্রিটিশ গায়ানার ডেমেরারা এলাকার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন।List of West Indies Test Cricketers ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  কিছুটা রক্ষণাত্মক ভঙ্গীমায় খেলতেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিং করতেন গ্লেনডন গিবস। ১৯৫০-এর দশকের পুরোটা সময় জুড়ে ব্রিটিশ গায়ানার পক্ষে খেলেন। তবে, বিখ্যাত ওয়েস্ট ইন্ডিয়ান ক্রিকেটার ল্যান্স গিবসের সাথে তার কোন আত্মীয়তার সম্পর্ক নেই।   প্রথম-শ্রেণীর ক্রিকেট  ১৯৪৯-৫০ মৌসুম থেকে ১৯৬২-৬৩ মৌসুম পর্যন্ত গ্লেনডন গিবসের প্রথম-শ্রেণীর খেলোয়াড়ী জীবন চলমান ছিল। এ সময়ে ব্রিটিশ গায়ানা দলের পক্ষে খেলতেন। ১৯৫১ সালে জর্জটাউনের বোর্দা ক্রিকেট গ্রাউন্ডে স্মরণীয় খেলা উপহার দেন। বার্বাডোসের বিপক্ষে ২১৬ রান তুলেন। এ পর্যায়ে লেসলি উইটের সাথে প্রথম উইকেট জুটিতে ৩৯০ রান সংগ্রহ করেছিলেন। ঐ সংগ্রহটি অদ্যাবধি ওয়েস্ট ইন্ডিয়ান ক্রিকেটে রেকর্ড হিসেবে চিত্রিত হয়ে রয়েছে। লেসলি উইট করেছিলেন ২৬২ রান।British Guiana v Barbados 1951-52   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন গ্লেনডন গিবস। ২৬ মার্চ, ১৯৫৫ তারিখে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৯৫৪-৫৫ মৌসুমে অস্ট্রেলিয়া ক্রিকেট দল ওয়েস্ট ইন্ডিজ গমন করে। জ্যামাইকার কিংস্টনে সিরিজের প্রথম টেস্টে খেলেন।  প্রথম ইনিংসে ১২ রান তুলে রন আর্চারের বলে এলবিডব্লিউতে পরিণত হন। দ্বিতীয় ইনিংসে বিল জনস্টনের বলে শূন্য রানে বোল্ড নেন। বল হাতে ০/৫ ও ০/২ বোলিং পরিসংখ্যান গড়েন। অস্ট্রেলিয়ার দ্বিতীয় ইনিংসে এভারটন উইকসের বলে ১ রান করা আর্থার মরিসের ক্যাচ তালুবন্দী করেছিলেন। এটিই এভারটন উইকসের একমাত্র উইকেট লাভ করা ছিল। পোর্ট অব স্পেনে অনুষ্ঠিত পরের টেস্টে এক টেস্টের বিস্ময়কারী লেনক্স বাটলার তার স্থলাভিষিক্ত হন।  ঐ খেলায় তার দল ৯ উইকেটে জয় পেলেও পরবর্তী টেস্টে তাকে দল থেকে বাদ দেয়া হয়। ঐ সময়ে ওয়েস্ট ইন্ডিজ দলে বিশ্বস্ত ও নির্ভরযোগ্য উদ্বোধনী ব্যাটসম্যানের চাহিদা থাকলেও পরবর্তীকালে আর তাকে ওয়েস্ট ইন্ডিজ দলে খেলার সুযোগ দেয়া হয়নি।   অবসর  ক্রিকেট খেলা থেকে অবসর গ্রহণের পর আমৃত্যু গায়ানা ক্রিকেট কন্ট্রোল বোর্ডের প্রশাসক ও সম্পাদকের ভূমিকায় অবতীর্ণ হয়েছিলেন। এরফলে ওয়েস্ট ইন্ডিজ ক্রিকেট বোর্ডে প্রতিনিধিত্ব করতেন। ১৯৭৩ সালে সহকারী ব্যবস্থাপক হিসেবে ওয়েস্ট ইন্ডিজ দলকে নিয়ে ইংল্যান্ড গমন করেন। ২১ ফেব্রুয়ারি, ১৯৭৯ তারিখে ৫৪ বছর বয়সে গায়ানার জর্জটাউনে গ্লেনডন গিবসের দেহাবসান ঘটে।   তথ্যসূত্র    আরও দেখুন   লেসলি উইট  আলফ্রেড বিন্স  এক টেস্টের বিস্ময়কারী  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯২৫-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:গায়ানীয় ক্রিকেট প্রশাসক বিষয়শ্রেণী:জর্জটাউনের (গায়ানা) ক্রীড়াবিদ
আইবুপ্রোফেন হলো একটি প্রদাহ বিরোধী অ-স্টেরয়েড ওষুধ (NSAID) যা ব্যথা, জ্বর এবং প্রদাহের চিকিৎসার জন্য ব্যবহৃত হয়। পাশাপাশি বেদনাদায়ক মাসিক, মাইগ্রেন এবং রিউমাটয়েড আর্থ্রাইটিসের চিকিৎসায় আইবুপ্রোফেন ব্যবহার করা হয়। অপরিণত শিশুর পেটেন্ট ডাক্টাস আর্টেরিওসাস বন্ধ করতেও আইবুপ্রোফেন ব্যবহার করা যেতে পারে। এটি মুখে বা শিরার মাধ্যমে সেবন করা হয়। এটি সাধারণত এক ঘন্টার মধ্যে কাজ শুরু করে।  সাধারণ পার্শ্বপ্রতিক্রিয়ার মধ্যে রয়েছে অম্বল এবং ফুসকুড়ি । অন্যান্য NSAID-এর তুলনায়, এর পার্শ্বপ্রতিক্রিয়া হিসেবে অন্ত্র থেকে রক্তপাত হতে পারে। এটি হৃৎপিণ্ডের অকৃতকার্যতা, বৃক্কের অকার্যকারীতা এবং যকৃতের অকার্যকারীতার ঝুঁকি বাড়ায়। কম মাত্রায়, এটি হার্ট অ্যাটাকের ঝুঁকি বাড়ায় বলে মনে হয় না; তবে, উচ্চ মাত্রায় এটি হতে পারে। আইবুপ্রোফেন হাঁপানিকে আরও খারাপ করে দিতে পারে। যদিও গর্ভাবস্থার প্রথম দিকে এটি নিরাপদ কিনা তা স্পষ্ট নয়, পরবর্তী গর্ভাবস্থায় এটি ক্ষতিকারক বলে মনে হয় এবং তাই এটি সুপারিশ করা হয় না। অন্যান্য এনএসএআইডিগুলির মতো, এটি এনজাইম সাইক্লোক্সিজেনেস (কক্স) এর কার্যকলাপ হ্রাস করে প্রোস্টাগ্ল্যান্ডিনের উত্পাদনকে বাধা দিয়ে কাজ করে। আইবুপ্রোফেন হল অন্যান্য NSAID এর তুলনায় দুর্বল প্রদাহ বিরোধী এজেন্ট।  ১৯৬১ সালে স্টুয়ার্ট অ্যাডামস এবং জন নিকলসন বুটস ইউকে লিমিটেডে কাজ করার সময় আইবুপ্রোফেন আবিষ্কার করেছিলেন এবং প্রাথমিকভাবে ব্রুফেন নামে বাজারজাত করেছিলেন। এটি নুরোফেন, অ্যাডভিল এবং মোটরিন সহ বেশ কয়েকটি বাণিজ্য নামের অধীনে পাওয়া যায়। এটি সর্বপ্রথম ১৯৬৯ সালে যুক্তরাজ্যে এবং ১৯৭৪ সালে মার্কিন যুক্তরাষ্ট্রে বাজারজাত করা হয়েছিল। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে । এটি জেনেরিক ওষুধ হিসেবে পাওয়া যায়। ২০১৯ সালে, এটি মার্কিন যুক্তরাষ্ট্রে ২৯ তম সর্বাধিক নির্ধারিত ওষুধ ছিল।   প্রয়োগের স্থান  এটি মুখের দ্বারা, ট্যাবলেট, ক্যাপসুল বা সাসপেনশন হিসাবে বা শিরায় ব্যবহার করা যেতে পারে।   তথ্যসূত্র    বহিঃসংযোগ           বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:প্রদাহ বিরোধী অ-স্টেরয়েড ওষুধ বিষয়শ্রেণী:নেফ্রোটক্সিন বিষয়শ্রেণী:হেপাটোটক্সিন বিষয়শ্রেণী:ব্রিটিশ উদ্ভাবন বিষয়শ্রেণী:ব্যথানাশক
কাদিয়ান (), ভারতের পাঞ্জাব রাজ্যের গুরুদাসপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫০ মিটার (৮২০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কাদিয়ান শহরের জনসংখ্যা হল ২০,৮২৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে কাদিয়ান এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
তারিফার দুর্গ () হলো স্পেনের উপকূলীয় শহর তারিফায় অবস্থিত একটি দুর্গ। এটি গুজমান এল বুয়েনোর দুর্গ ("ভালো গুজমান", আলোনসো পেরেজ দে গুজমান-এর উপাধি) বা গুজমানদের দুর্গ নামেও পরিচিত। আলোনসো পেরেজ দে গুজমান ছিলেন সেই বংশের প্রতিষ্ঠাতা, যে বংশ থেকে মেদিনা সিডোনিয়ার ডিউকদের বংশধারা গড়ে ওঠে।   ইতিহাস  এই দুর্গটি ৯৬০ সালে কর্ডোবার খলিফা আবদুর রহমান তৃতীয় নির্মাণ করেছিলেন। ১২৯২ সালে যখন কাস্তিলের সানচো চতুর্থ তারিফা দখল করেন, তখন প্রতিরক্ষার জন্য দুর্গটি আলোনসো পেরেজ দে গুজমানের কাছে হস্তান্তর করা হয়। ১২৯৬ সালে পেরেজ দে গুসমান ''এল বুয়েনো'' (''ভালো') উপাধিটি পান, কেননা তিনি তার ছেলের প্রাণের বিনিময়েও রাজা সানচোর বিদ্রোহী ভাই ইনফান্তে দন খুয়ান এবং মারিনিদের অবরোধকারী বাহিনীর কাছে দুর্গটি হস্তান্তর করেননি।  সম্প্রতি এটির সংস্কার করা হয়েছে, ফলে এটি এখন দর্শনার্থীদের জন্য উন্মুক্ত। এর টাওয়ার থেকে মরক্কোর উপকূল ও পাহাড় দেখা যায়।   তথ্য‌সূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:স্পেনীয় ভাষার লেখা থাকা নিবন্ধ
সুলাইমান ইবনে আবদুল্লাহ ইবনে তাহির () ছিলেন ৯ম শতাব্দীতে আব্বাসীয় খিলাফতের একজন তাহিরি কর্মকর্তা। তিনি তাবারিস্তানের শেষ তাহিরি গভর্নর ছিলেন। হাসান ইবনে জায়েদের বিদ্রোহের ফলে ক্ষমতাচ্যুত হওয়ার পূর্ব পর্যন্ত তিনি সেখানে শাসন করেছেন। এরপর তিনি বাগদাদের গভর্নর হিসেবে নিয়োগ পান। ৮৭৯ সালে মৃত্যুর পূর্ব পর্যন্ত তিনি এই পদে ছিলেন।  তাবারিস্তানের গভর্নর সুলাইমান ছিলেন আবদুল্লাহ ইবনে তাহির আল-খোরাসানির পুত্র। ইবনে ইসফান্দিয়ারের মতে তিনি ৮৫১ বা ৮৫৪ সালে তাবারিস্তানের গভর্নর হিসেবে নিয়োগ পান। তার শাসনামলে তিনি তার ডেপুটি মুহাম্মদ ইবনে আওস আল-বলখির প্রভাবাধীন হয়ে পড়েন। মুহাম্মদ ইবনে আওস নিজ পরিবারের সদস্যদের প্রদেশের শহর ও জেলার গভর্নর হিসেবে নিয়োগ দিয়েছিলেন। এসবের ফলে স্থানীয় জনগণের মধ্য বিরূপ প্রতিক্রিয়া সৃষ্টি হয় এবং শীঘ্রই সুলাইমানের প্রশাসনের বিরুদ্ধে অতিরিক্ত করারোপ ও স্বৈরাচারের অভযোগ উঠে।; .  ৮৬৪ সাল নাগাদ প্রদেশের পশ্চিমের জেলাগুলোতে বিদ্রোহ দেখা দেয়। বিদ্রোহীরা আলি বংশীয় হাসান ইবনে জায়েদকে নেতা ঘোষণা করে এবং শীঘ্রই শক্তিশালী হয়ে উঠে। তারা তাবারিস্তান ও প্রতিবেশী দাইলামের বাসিন্দাদের সমর্থন পায়। ইবনে আওসকে যুদ্ধে পরাজিত করার পর তারা ৮৬৪ সালের নভেম্বরে আমুলে প্রবেশ করে এবং এরপর সারিয়ার দিকে অগ্রসর হয়। সুলাইমান এখানে অবস্থান করছিলেন। শেষপর্যন্ত সুলাইমান তাবারিস্তান ত্যাগ করে জুরজান চলে আসেন।; ; ; .  জুরজান আসার পর তিনি সৈনিকদের পুনরায় সংগঠিত করা শুরু করেন এবং তার ভ্রাতুষ্পুত্র ও খোরাসানের গভর্নর মুহাম্মদ ইবনে তাহিরের কাছে সাহায্য চান।  এরপর তিনি তাবারিস্তানের দিকে অগ্রসর হন এবং ৮৬৫ সালে বিদ্রোহীদের পরাজিত করে প্রদেশের অধিকাংশ পুনরুদ্ধার করেন। তবে এই সাফল্য বেশিদিন স্থায়ী হয়নি। পরাজিত হওয়ার ফলে তিনি পুনরায় জুরজান চলে যান। বিদ্রোহীদের বিরুদ্ধে আরেকটি অভিযান হলেও তা ব্যর্থ হয়।; .  বাগদাদের গভর্নর ৮৬৯ সালে সুলাইমান বাগদাদের নিরাপত্তা প্রধান হিসেবে নিয়োগ পান। ইতিপূর্বে তার ভাই উবাইদুল্লাহ ইবনে আবদুল্লাহ ইবনে তাহির এই পদে ছিলেন।; . নিয়োগ পাওয়ার পর তাকে বাগদাদের গোলযোগপূর্ণ পরিস্থিতি সামাল দিতে হয়।  মৃত্যু সুলাইমান ৮৭৯ সালের আগস্ট বা সেপ্টেম্বরে মারা যান। তার পদে উবাইদুল্লাহ ইবনে আবদুল্লাহকে নিয়োগ দেয়া হয়।. Excepting the account of his death and a mention at v. 36: p. 72, al-Tabari is silent on Sulayman's activities between 869 and 879. According to , Sulayman was dismissed as governor by 873. See also .  তথ্যসূত্র  উৎস                  বিষয়শ্রেণী:৮৭৯-এ মৃত্যু বিষয়শ্রেণী:বাগদাদের তাহিরি গভর্নর বিষয়শ্রেণী:তাবারিস্তানের আব্বাসীয় গভর্নর বিষয়শ্রেণী:৯ম শতাব্দীর ইরানি ব্যক্তি